1. ***Napirendi pont***

***ELŐTERJESZTÉS***

***Alcsútdoboz Település Önkormányzat Képviselő-testületének***

***2021. július 26 -i ülésre***

***Előterjesztés címe és tárgya: Az önkormányzat vagyonrendeletének módosítása***

***Tárgykört rendező jogszabály:***

* *A nemzeti vagyonról szóló 2011. évi CXCVI. törvény*
* *Magyarország helyi önkormányzatairól szóló 2011. évi CLXXXIX. törvény 109.§ (4) bekezdésében kapott felhatalmazás alapján, az Alaptörvény 32. cikk (1) bekezdés a), e) pontjában meghatározott feladatkör*

***Előterjesztő: Tóth Erika polgármester***

***Az előterjesztést készítette: Dr. Sisa András jegyző***

***Polyefkó Mária pénzügyi ügyintéző***

***Tisztelt Képviselő-testület!***

*Az önkormányzat tulajdonában lévő ingatlanok eladása, illetve vétele az önkormányzati tárgyi eszköz nyilvántartásban folyamatosan aktualizálásra kerül. Az ingatlantulajdonban bekövetkező változásokat azonban a vagyonrendelet mellékletében is szükséges átvezetni*

*Az önkormányzati tulajdon tekintetében az alábbi változások voltak, melyekkel szükséges a vagyonrendeletet, illetve annak mellékletét módosítani.*

*Értékesítés miatt a vagyonrendelet mellékletéből törölni kell az*

*- Alcsútdoboz belterület 328.hrsz.-ú,*

*- Alcsútdoboz belterület 619/2. hrsz.-ú,*

*- Alcsútdoboz belterület 628/1. hrsz.-ú.*

*- Alcsútdoboz belterület 630/1. hrsz.-ú,*

*- Alcsútdoboz belterület 633. hrsz.-ú,*

*- Alcsútdoboz belterület 637. hrsz.-ú,*

*- Alcsútdoboz belterület 638/1. hrsz.-ú.*

*- Alcsútdoboz belterület 645. hrsz.-ú,*

*- Alcsútdoboz belterület 660/2. hrsz.-ú,*

*- Alcsútdoboz belterület 670. hrsz.-ú,*

*- Alcsútdoboz belterület 717/2. hrsz.-ú,*

*- Alcsútdoboz belterület 726. hrsz.-ú,*

*- Alcsútdoboz belterület 928.hrsz.-ú ingatlanokat.*

*Az Alcsútdoboz belterület 479/2. hrsz.-ú beépítetlen területet (Kalmár Gerzsontól vásárolt), illetve az 1301/24. hrsz.-ú beépítetlen területet (Réz-hegy Kft-től vásárolt) az üzleti vagyonelemek közé fel kell venni.*

*Az Alcsútdoboz 407.hrsz-ú ingatlan összevonásra került a 406. hrsz.-ú ingatlannal, így 407. hrsz. megszűnt.*

*Vagyonrendeletünk tartalmazza a vagyoni részesedéseinket is A Rézhegy Településfejlesztő Kft-ben lévő törzsbetétünket értékesítettük, a Kft-ben már nem rendelkezünk részesedéssel, így szükséges a Kft-t a rendelet mellékletéből törölni.*

*Kérem a Tisztelt Képviselő-testületet a csatolt rendelet- módosítás elfogadására.*

*Alcsútdoboz, 2021. július 20.*

*Tóth Erika*

*polgármester*

***Alcsútdoboz Település Önkormányzat Képviselő-testületének***

***…/2021 (\_\_.\_\_.) rendelete***

***az Önkormányzat vagyonáról, a vagyonnal való rendelkezés és vagyonkezelés szabályairól szóló 7/2013. (VII.31.) önkormányzati rendelet módosításáról***

***Tárgykört rendező jogszabály:***

* *A nemzeti vagyonról szóló 2011. évi CXCVI. törvény*
* *Magyarország helyi önkormányzatairól szóló 2011. évi CLXXXIX. törvény 109.§ (4) bekezdésében kapott felhatalmazás alapján, az Alaptörvény 32. cikk (1) bekezdés a), e) pontjában meghatározott feladatkör*

***Záradék:***

***Ez a rendelet 2021. …… napján kifüggesztésre került a Felcsúti Közös Önkormányzati Hivatal Alcsútdobozi Kirendeltségének hirdetőtábláján.***

***Alcsútdoboz, 2021.***

***Dr. Sisa András***

***jegyző***

***Alcsútdoboz Települési Önkormányzat***

***Képviselő-testületének***

***\_\_\_/2021. (\_\_.\_\_.) önkormányzati rendelete***

***az Önkormányzat vagyonáról, a vagyonnal való rendelkezés és vagyonkezelés szabályairól szóló 7/2013. (VII.31.) önkormányzati rendelet módosításáról***

*Alcsútdoboz Település Önkormányzat Képviselő-testülete nemzeti vagyonról szóló 2011. évi CXCVI. törvény 3.§ (1) bekezdés 6),11) pontja, 5.§ (2) bekezdés b)pontja,13.§ (1) bekezdése, 18.§ (1) bekezdése, valamint a Magyarország helyi önkormányzatairól szóló 2011. évi CLXXXIX. törvény 109.§ (4) bekezdésében kapott felhatalmazás alapján, az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el:*

***1.§ (1)*** *Az Önkormányzat vagyonáról**a vagyonnal való rendelkezés és vagyonkezelés szabályairól szóló 7/2013. (VII.31.) önkormányzati rendelet**(a továbbiakban: R.) 1., 2., 3. melléklete helyébe e rendelet 1. ., 2., 3.mellékletei lépnek.*

***2. §*** *Ez a rendelet a kihirdetést követő napon lép hatályba, és a hatályba lépését követő napon hatályát veszti.*

*P.H.*

***Dr. Sisa András Tóth Erika***

***jegyző polgármester***